
1.
Vispārīgā informācija:

1.1. 
Iepirkuma identifikācijas numurs: CK 2026/14/AK

1.2. 
Pasūtītājs un kontaktpersonas:
	Pasūtītāja nosaukums
	SIA “CĒSU KLĪNIKA”

	Juridiskā adrese
	Slimnīcas iela 9, Cēsis LV-4100

	Reģistrācijas numurs
	LV 44103057729

	E-pasts
	info@cesuklinika.lv

	Pasūtītāja pilnvaras
	Pasūtītājs kā pārzinis veic pretendenta piedāvājumā saņemto personas datu apstrādi ar mērķi nodrošināt pretendenta/pakalpojumu sniedzēja atlasi, publiska iepirkuma līguma noslēgšanu un izpildi

	Iepirkuma komisija
	Iepirkuma komisija izveidota ar SIA “CĒSU KLĪNIKA” (turpmāk tekstā – Klīnika) Valdes priekšsēdētājas  2026.gada 14.aprīļa rīkojumu Nr. 2-5/2026/12

	Kontaktpersonas
	Par iepirkuma priekšmeta nolikumu un  tehnisko specifikāciju – Juridiskās, vadības lietu daļas un iepirkumu daļas vadītāja/juriste, tālr.: 26182328,  e-pasts liene.vegnere@cesuklinika.lv; e-pasts iepirkumi@cesuklinika.lv.

	E-pasts
	iepirkumi@cesuklinika.lv

	Mājaslapa
	www.cesuklinika.lv

	Darba laiks
	8:00 – 16:30

	Pircēja profila adrese
	https://www.eis.gov.lv/EKEIS/Supplier/Organizer/1246



1.3. 

Konkurss – Atklāts konkurss “Darbinieku veselības apdrošināšana”.
1.3.1.   Iepirkuma procedūra tiek rīkota, ievērojot Publisko iepirkumu likumu (turpmāk – PIL), 2017. gada 28. februāra Ministru kabineta noteikumus Nr. 107 “Iepirkuma procedūru un metu konkursa norises kārtība” (turpmāk – MK noteikumi) un  citu iepirkuma priekšmetu regulējošo normatīvo aktu prasības.
1.3.2. Atbilstoši Publisko iepirkumu likuma 18. panta otrajai daļai pirms iepirkuma sākšanas pasūtītājs rīkoja apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām. Apspriedes ziņojums publicēts 28.07.2026.
1.4.      Pretendents ir piegādātājs, kurš iesniedzis piedāvājumu Atklātā konkursā. Piegādātājs – fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū preces.
1.5. 
Informācija par iepirkuma priekšmetu:
1.5.1.
Darbinieku veselības apdrošināšana (turpmāk – Pakalpojums), atbilstoši Atklāta konkursa nolikuma Tehniskajai specifikācijai (Pielikums Nr.1). 
1.5.2.
CPV kods: 66512200-4 (Veselības apdrošināšanas pakalpojumi).
1.5.2.1. Plānotā līgumsumma – 84000.00 (astoņdesmit četri tūkstoši) EUR bez PVN

1.5.2.2. Gadījumā, ja pretendenta/-u piedāvātā līgumcena pārsniedz Nolikuma 1.5.2.1. punktā norādīto pieejamā finansējuma apmēru vairāk nekā par 10 %, Pasūtītājam ir tiesības lemt par piedāvājuma noraidīšanu vai lemt par iepirkuma priekšmeta apjoma samazināšanu, lai nodrošinātu līguma izpildi pieejamā finansējuma ietvaros.
1.5.2.3. Iepirkuma finansēšana - Pasūtītāja finansējums

1.5.3. 
Iepirkuma priekšmets nav sadalīts daļās. 
1.5.4. Pretendents var iesniegt tikai vienu piedāvājuma variantu par pilnu tehniskajā specifikācijā noteikto iepirkuma priekšmeta apjomu.
1.5.5. Pretendents var iesniegt tikai 1 (vienu) piedāvājuma variantu. Pretendents, kas iesniedzis piedāvājumu vairākos variantos, tiks izslēgts no dalības iepirkumu procedūrā.
1.5.6.  Kopējais plānotais apdrošināmo personu skaits – aptuveni 225 darbinieki.
1.5.7. 
Pasūtītājs Līguma ietvaros nav saistīts ar konkrētu pasūtījuma apjomu un veic iegādi atbilstoši faktiskai vajadzībai un finanšu iespējām, pēc nepieciešamības. Precīzs apdrošināmo personu skaits tiks norādīts pēc iepirkuma līguma noslēgšanas. Pasūtītājs ir tiesīgs precizēt apdrošināmo personu skaitu (samazināt/palielināt) atbilstoši faktiskai nepieciešamībai un nodarbināto skaitam.
1.6. 
Līguma izpildes vieta un laiks:
1.6.1. 
Līguma izpildes vieta – SIA „CĒSU KLĪNIKA”, Slimnīcas iela 9, Cēsis.
1.6 2.
Līguma izpildes laiks – 12 (divpadsmit) mēneši no līguma noslēgšanas dienas. Darbinieka veselības apdrošināšanas polises darbības termiņš ir 12 (divpadsmit) kalendāra mēneši no apdrošināšanas polišu izsniegšanas dienas pasūtītāja darbiniekiem.
1.6.3. Pakalpojumu sniegšanas vieta: Latvijas Republikas teritorija. Veselības apdrošināšanai jādarbojas 24 (divdesmit četras) stundas diennaktī, septiņas dienas nedēļā.
1.6.4.  Līguma slēgšana: Saskaņā ar PIL 60.panta devītās daļas 1.punktu, Pasūtītājs tiesīgs  slēgt līgumu ar piegādātāju, neievērojot nogaidīšanas termiņu, ja izpildās attiecīgie apstākļi.

1.6.5.  Saskaņā ar Publisko iepirkumu likuma 2.² pantu, iepirkuma līguma izpildē aizliegts ietvert Krievijas Federācijas un Baltkrievijas Republikas izcelsmes preces un pakalpojumus. Pretendenta piedāvātie pakalpojumi nedrīkst būt ar Krievijas Federācijas vai Baltkrievijas Republikas izcelsmi.
1.7. 
Iepazīšanās ar konkursa nolikumu:
1.7.1. Pasūtītājs publicē paziņojumu par līgumu Iepirkumu uzraudzības biroja tīmekļvietnē : www.iub.lv.

1.7.2. Ieinteresētais piegādātājs var saņemt Atklāta konkursa nolikumu un ar to saistīto dokumentāciju, lejupielādējot to elektroniskajā formātā EIS e- konkursu apakšsistēmā www.eis.gov.lv.

1.7.3. Vispārējie nosacījumi Pretendenta dalībai Atklāta konkursā (tostarp iesniedzamie dokumenti) ir pieejami EIS  e-konkursu vidē pircēja profila adresē – https://www.eis.gov.lv/EKEIS/Supplier/Organizer/1246
1.7.4. Par jautājuma saņemšanas dienu tiek uzskatīts saņemšanas datums līdz pasūtītāja darba dienas beigām – līdz plkst. 16.00. Pēc darba laika iesniegtais jautājums tiek uzskatīts par saņemtu nākošajā dienā.
1.8. Ja ieinteresētais Pretendents ir laikus pieprasījis papildu informāciju vai uzdevis jautājumu par Atklāta konkursa nolikumu, Komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
1.8.1. Komisija atbildi ieinteresētajiem piegādātājiem nosūta elektroniski uz elektroniskā pasta adresi, no kuras ir saņemts jautājums, un publicē EIS e-konkursa apakšsistēmā šī Atklātā konkursa sadaļā.

1.8.2. Ieinteresēto piegādātāju pienākums ir pastāvīgi sekot EIS e-konkursu apakšsistēmā pircēja profilā šī Atklātā konkursa sadaļā publicētajai informācijai, t.sk. Komisijas sniegtajām atbildēm uz ieinteresēto piegādātāju jautājumiem, par Atklāto konkursu.
1.8.3. Komisija nav atbildīga par to, ja kāds ieinteresētais piegādātājs nav iepazinies ar informāciju par Atklātu konkursu, kurai ir nodrošināta brīva un tieša elektroniska pieeja EIS e-konkursu apakšsistēmā. 
1.8.4. Ja ieinteresētais Pretendents pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam triju darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa beigām.
1.8.5.  Kontaktpersonas: 

(jaut. par iepirkuma priekšmeta tehnisko specifikāciju) Personālvadības daļas vadītāja Baiba Sproģe, tālr.: 64125467, e-pasts baiba.sproge@cesuklinika.lv;
(jaut. par iepirkuma procedūru) e-pasts iepirkumi@cesuklinika.lv.

1.9. Piedāvājuma iesniegšanas un atvēršanas vieta, datums, laiks un kārtība:
1.9.1. Piedāvājumu drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā.

1.9.2. Saskaņā ar PIL 39. Panta pirmo daļu, piedāvājumi Atklātajā konkursā ir iesniedzami tikai ELEKTRONISKI, izmantojot Elektronisko iepirkumu sistēmas e-konkursu apakšsistēmu. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām.
1.9.3. Lai Pretendents iesniegtu piedāvājumu Elektronisko iepirkumu sistēmas e-pasūtījumu apakšsistēmā rīkotā iepirkuma procedūrā, tas reģistrējas Elektronisko iepirkumu sistēmā vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai piedāvājumu iesniegšanai izmantojamo informācijas sistēmu tehniskās prasības.

1.9.4. Ieinteresētais piegādātājs piedāvājumu iesniedz https://www.eis.gov.lv/EKEIS/Procurement/Documents/178363   līdz EIS e–konkursu apakšsistēmā norādītajam termiņam.

1.9.5. Piedāvājumu atvēršana sākas četras stundas pēc piedāvājumu iesniegšanas termiņa beigām, kas noteikts Iepirkumu uzraudzības biroja publikāciju vadības sistēmā un EIS e-konkursu apakšsistēmā.

1.9.6. Piedāvājuma atsaukšanai ir bezierunu raksturs, un tā izslēdz Pretendentu no tālākas dalības Konkursā.

1.9.7. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

1.9.8. Gadījumā, ja piedāvājumu atvēršanas sanāksmes laikā pasūtītājam rodas tehniskas problēmas, ko nav bijis iespējams paredzēt un ko nevar novērst īsā laikā (piem., interneta darbības traucējumi, datortehnikas vai citas izmantotās biroja tehniskas bojājumi), pasūtītājs piedāvājuma atvēršanas sanāksmi pārceļ uz citu laiku.

1.9.9. Ja Pretendents datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrēta dokumenta atvēršanai.

1.9.10. Pretendentam ir tiesības papildināt, grozīt vai atsaukt savu piedāvājumu līdz piedāvājuma atvēršanai. Piedāvājuma papildinājumi un atsaukumi, ja tādi ir, jāiesniedz EIS e-konkursu apakšsistēmā līdz piedāvājumu iesniegšanas termiņa beigām.

1.10. 
Piedāvājuma nodrošinājums netiek prasīts.
1.11. 
Papildus informācijas sniegšana:
1.11.1.
Informācijas apmaiņa starp Pasūtītāju, piegādātājiem un pretendentiem notiek rakstveidā nododot to personiski vai nosūtot pa pastu, vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

1.11.2. 
Saziņas dokumentā ietver iepirkuma procedūras nosaukumu un identifikācijas numuru.
1.11.3.
Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā sešas dienas pirms pieteikumu un piedāvājumu iesniegšanas termiņa beigām. Par jautājuma saņemšanas dienu tiek uzskatīts saņemšanas datums darba laikā (Administrācijas darba laiks darba dienās no plkst. 08:00 – 16:00). Ārpus Klīnikas noteiktā darba laika pa e-pastu saņemtais informācijas pieprasījums vai jautājums tiek uzskatīts par saņemtu nākamajā darba dienā.
1.11.4.
Papildu informāciju Pasūtītājs nosūta piegādātājam, kas uzdevis jautājumu, un vienlaikus ievieto šo informāciju tīmekļvietnē, kur ir pieejami iepirkuma procedūras dokumenti (EIS www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu).
1.11.5.
Iepirkuma Nolikums, Nolikuma grozījumi un cita informācija par iepirkuma norisi tiek publicēta tīmekļvietnē EIS tīmekļvietnē www.eis.gov.lv.

1.11.6.
Ja Pasūtītājs izdarījis grozījumus iepirkuma procedūras dokumentos, tas ievieto informāciju par grozījumiem pircēja profilā, kur ir pieejami šie dokumenti, ne vēlāk kā dienu pēc tam, kad paziņojums par izmaiņām vai papildu informāciju iesniegts Iepirkumu uzraudzības birojam publicēšanai.
1.11.7. Pretendenta pienākums ir pastāvīgi sekot mājas lapā www.eis.gov.lv publicētajai informācijai par šo iepirkumu un iekļaut to savā piedāvājumā. Ja minētos dokumentus un ziņas pasūtītājs ir ievietojis EIS mājas lapā, tiek uzskatīts, ka ieinteresētais piegādātājs tos ir saņēmis.

1.11.8.
Komisija nav atbildīga par to, ja kāds ieinteresētais Pretendents nav iepazinies ar informāciju par šo iepirkuma procedūru, kurai ir nodrošināta brīva un tieša elektroniska pieeja www.eis.gov.lv.
2. 
Prasības pretendentiem un iesniedzamie dokumenti
	N.p.k.

	Pretendentu prasības 
	Iesniedzamie dokumenti

	Atlases prasības

	2.1.
	Pretendents ir iesniedzis pieteikumu dalībai iepirkumu procedūrā. 
	Aizpildītu un parakstītu Pieteikumu dalībai iepirkuma procedūrā, atbilstoši veidlapai (Pielikums Nr. 2). 
Pretendents paraksta piedāvājumu ar EIS piedāvāto elektronisko parakstu
Ja pieteikumu iesniedz piegādātāju apvienība, pieteikumu par piedalīšanos Atklātā konkursā paraksta visi piegādātāju dalībnieki.

Ārvalstu Pretendentiem jāiesniedz kompetentas attiecīgās valsts institūcijas izsniegta dokumenta oriģināls vai kopija, kas apliecina, ka Pretendenta amatpersonai, kas parakstījusi Pieteikuma dokumentus vai izdevusi pilnvaru parakstīt Pieteikuma dokumentus, ir paraksta (pārstāvības) tiesības.

Pretendents pievieno pilnvaru par tiesībām pārstāvēt Pretendentu, ja piedāvājumu paraksta persona, kurai nav komercreģistra iestādes Latvijas Republikas Uzņēmumu reģistra norādītās pārstāvības tiesības.

	2.2.
	Pretendentam ir Finanšu un kapitāla tirgus komisijas vai līdzvērtīgas iestādes ārzemēs, izsniegta veselības apdrošināšanas pakalpojumu sniegšanas licence, kas dod tiesības sniegt veselības apdrošināšanas pakalpojumu Latvijas Republikā. 

Prasība attiecas arī uz katru personālsabiedrības biedru (ja piedāvājumu iesniedz personālsabiedrība), visiem piegādātāju apvienības dalībniekiem (ja piedāvājumu iesniedz piegādātāju apvienība jebkādā juridiskā statusā), kā arī apakšuzņēmējiem (ja Pretendents plāno piesaistīt apakšuzņēmējus).
	Jāiesniedz Pretendenta spēkā esošas licences veselības apdrošināšanas pakalpojumu sniegšanai Latvijas Republikā apliecināta kopija, vai precīza saite uz tīmekļa vietni, kur Pasūtītājs var pārliecināties par Pretendenta atbilstību šajā punktā noteiktajai prasībai.

	2.3.
	Pretendentam jāapliecina piedāvājuma dokumentus parakstījušās, kā arī kopijas un tulkojumus apliecinājušās personas tiesības pārstāvēt Pretendentu iepirkumu procedūras ietvaros.
	Ja dokumentus, kas attiecas tikai uz atsevišķu personālsabiedrības biedru vai personu apvienības dalībnieku paraksta, kā arī kopijas un tulkojumus apliecina attiecīgā personālsabiedrības biedra vai personu apvienības dalībnieka pilnvarota persona, jāiesniedz dokuments, kas apliecina šīs personas tiesības pārstāvēt attiecīgo personālsabiedrības biedru vai personu apvienības dalībnieku iepirkuma procedūras ietvaros. Juridiskas personas pilnvarai pievieno dokumentu, kas apliecina pilnvaru parakstījušās amatpersonas tiesības pārstāvēt attiecīgo juridisko personu.

 Par Latvijas Republikā reģistrētu uzņēmumu pārstāvēt tiesīgām amatpersonām, kas reģistrētas Latvijas Republikas Uzņēmumu reģistrā, pasūtītājs pārliecināsies Uzņēmumu reģistra mājaslapā www.ur.gov.lv.

	2.4.
	Pretendentu izslēdz no dalības iepirkuma procedūrā PIL 42. Panta pirmajā daļā noteiktos gadījumos.
	Izslēgšanas gadījumi tiks pārbaudīti PIL 42. Pantā noteiktajā kārtībā. 



	2.5.
	Pretendentam nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi (saskaņā ar Starptautisko un Latvijas Republikas nacionālo sankciju likums 11.1 pantu).


	Par Latvijas Republikā reģistrētiem Pretendentiem – Pasūtītājs iegūst informāciju publiski pieejamās datu bāzēs.

Ārvalstu Pretendents iesniedz attiecīgās valsts kompetentās institūcijas izsniegtu izziņu par amatpersonām un apliecinājumu, ka izziņā norādītie dati ir aktuāli.

Prasība attiecas uz Pretendentu, tā valdes vai padomes locekli, pārstāvēt tiesīgo personu vai prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, ja Pretendents ir personālsabiedrība, Pretendenta norādīto apakšuzņēmēju, kura veicamo darbu vērtība ir vismaz 10 procenti no kopējās līguma vērtības, vai personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu, iepirkuma procedūras dokumentos noteiktajām prasībām.

Pārbaude tiks veikta attiecībā uz Pretendentu, kuram saskaņā ar normatīvajiem aktiem publisko iepirkumu jomā būtu piešķiramas līguma slēgšanas tiesības

	2.6.
	Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), Pretendenta norādītie apakšuzņēmēji un apakšuzņēmēju apakšuzņēmēji, kuru veicamo darbu vai sniedzamo pakalpojumu vērtība ir vismaz 10 000 EUR, Pretendenta norādītās personas, uz kuru iespējām Pretendents balstās, lai apliecinātu, ka tā kvalifikācija atbilst iepirkuma prasībām, ir reģistrēts atbilstoši reģistrācijas valsts normatīvo aktu prasībām. 

Fiziska persona ir reģistrēta kā saimnieciskās darbības veicējs  Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas  vai līdzvērtīgā reģistrā ārvalstīs normatīvajos aktos noteiktajos gadījumos un normatīvajos aktos noteiktajā kārtībā, ja attiecīgās valsts normatīvie akti to paredz.
	1) Par reģistrācijas faktu Komisija pārliecināsies Uzņēmumu reģistra tīmekļa vietnē www.ur.gov.lv.

2) Informāciju par fizisku persona, ja tā ir reģistrēta kā saimnieciskās darbības veicēja,  Pasūtītājs pārbaudīs Valsts ieņēmumu dienesta (VID) publiskojamo datu bāzē https://www.vid.gov.lv/lv/saimnieciskas-darbibas-veiceji-vid-registretas-juridiskas-personas-un-citas-personas .    

3) Ja Pretendents ir reģistrēts ārvalstīs, tam reģistrācija jāapliecina atbilstoši reģistrācijas valsts nosacījumiem (iesniedzot reģistrācijas valsts komercdarbību reģistrējošas iestādes izdotas reģistrācijas apliecības kopiju, kas apliecina tā reģistrāciju, vai norādot publiski pieejamu reģistru, kur pasūtītājs var pārliecināties par pretendenta reģistrācijas faktu).

	2.7.
	Uz Pretendentu, personām, uz kuru iespējām Pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz Pretendenta norādīto apakšuzņēmēju, ja tāds tiek piesaistīts un tam nododamo veicamo pakalpojumu vērtība ir vismaz 10% no kopējās līguma vērtības, kā arī uz personālsabiedrības biedru, ja Pretendents ir personālsabiedrība un piegādātāju apvienības dalībniekiem, neattiecas Publisko iepirkumu likuma 42. Panta pirmajā daļā noteiktie izslēgšanas nosacījumi.
	Izslēgšanas gadījumi tiks pārbaudīti Publisko iepirkumu likuma 42. Pantā noteiktajā kārtībā. 
Ja Pretendents vai personālsabiedrības biedrs, ja Pretendents ir personālsabiedrība, atbilst PIL 42.panta pirmā daļā noteiktajiem izslēgšanas gadījumiem (izņemot nodokļu parādus un nepatiesas informācijas sniegšanas izslēgšanas gadījumu), tas to norāda pieteikumā (Pielikums Nr. 2). Gadījumā, ja Pretendents tiks atzīts par tādu, kuram būtu piešķiramas līguma slēgšanas tiesības un tam būs minētie izslēgšanas gadījumi, būs jāiesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē. Pēc informācijas saņemšanas pasūtītājs rīkosies saskaņā ar PIL 43. Pantā noteikto kārtību.

	2.8.
	Pretendents, atbilstoši PIL 63. panta regulējumam, savā piedāvājumā norāda visus tos apakšuzņēmējus, kuru sniedzamo pakalpojumu vērtība  ir vismaz 10 000 euro.
	Pretendents ir tiesīgs piesaistīt apakšuzņēmējus. Par apakšuzņēmējiem iesniedzams saraksts (Pielikums Nr. 4).
Informācija ir jāiesniedz arī par šādu apakšuzņēmēju apakšuzņēmējiem, kuru sniedzamo pakalpojumu vērtība ir vismaz 10 000 EUR. Sarakstā norāda arī piegādātāja apakšuzņēmēju apakšuzņēmējus. Klāt jāpievieno apakšuzņēmēju rakstveida apliecinājumi par gatavību veikt piedāvājumā norādītos darbus.

	2.9.
	Persona, uz kuras iespējām Pretendents balstās, apliecina savu dalību konkursā (ja attiecināms).
	Piegādātājs var balstīties uz citu personu iespējām, tajā skaitā, lai pierādītu atbilstību konkursa nolikumā izvirzītajām kvalifikācijas prasībām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Balstoties uz citu personu tehniskajām un profesionālajām iespējām pretendents pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu Pretendenta rīcībā norādot, ka:

•tam būs nepieciešamie resursi, uz kuriem Pretendents balstījies, iesniedzot piedāvājumu un,

•šie resursi Pretendentam tiks nodoti un būs Pretendenta rīcībā visu iepirkuma līguma izpildes laiku (norādot konkrētus darbus kādi tiks veikti līguma izpildes laikā), gadījumā, ja ar Pretendentu tiks noslēgts iepirkuma līgums. Šādā gadījumā piegādātājs iesniedzot šo personu apliecinājumu (Pielikums Nr.5) vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.

	2.10.
	Apvienības dalībnieki (t.sk. personālsabiedrības dalībnieki) ir vienojušies par līguma izpildi (ja attiecināms). 

	Ja piedāvājumu iesniedz personu apvienība vai personālsabiedrība, tad jāiesniedz visu dalībnieku vai biedru parakstītu savstarpējo sadarbību apliecinošu dokumentu (vienošanos, sabiedrības līgumu u.c.), norādot, kurš no dalībniekiem būs pilnvarots iesniegt un parakstīt piedāvājumu un citus ar iepirkumu saistītos dokumentus. Vienošanās dokumentā jānorāda arī katra piegādātāju apvienības dalībnieka veicamo darba daļu līguma izpildē. 
Ja piedāvājumu iepirkumā iesniedz piegādātāju apvienība, tad uz katru apvienības dalībnieku attiecas nolikuma 2.1., 2.2. (ja attiecināms), 2.3., 2.4., 2.5., 2.8., 2.9. punkts, bet pārējos nolikuma punktos izvirzītās prasības jāizpilda apvienībai kopumā.

Pieteikumu par piedalīšanos Atklātā konkursā paraksta visi apvienības dalībnieki, citus piedāvājumā esošos dokumentus paraksta ar minēto vienošanos noteiktais apvienības dalībnieks.

Gadījumos, ja apvienība nav reģistrēta Komercreģistrā (vai līdzvērtīgā komercdarbību reģistrējošā iestādē ārvalstīs), apvienībai, attiecībā uz kuru pieņemts lēmums slēgt iepirkuma līgumu līdz līguma noslēgšanai dienai, ir jāizveidojas pēc savas izvēles atbilstoši noteiktam juridiskam statusam vai jānoslēdz sabiedrības līgums, vienojoties par apvienības dalībnieku atbildības sadalījumu.

	2.11.
	Iesniegts Eiropas vienoto iepirkuma procedūras dokuments (ja attiecināms).
	Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Eiropas vienotā iepirkumu procedūra dokumenta veidlapa ir pieejama sekojošā tīmekļvietnē: https://ec.europa.eu/tools/espd/filter?lang=lv.

	2.12.
	Pretendentam ir pieredze veselības apdrošināšanas pakalpojumu sniegšanā.
	Jāiesniedz pretendenta apliecinājums, ka pretendentam iepriekšējo 3 (trīs) gadu laikā, tas ir, 2023.,2024., 2024. un 2026. gadā līdz piedāvājuma iesniegšanas dienai, ir pieredze veselības apdrošināšanas pakalpojumu sniegšanā (norādīt pēc pretendenta izvēles būtiskākos pieredzi apliecinošos pakalpojumus).

Pretendenti, kuru uzņēmumi dibināti vēlāk, pieredzi apliecina to nostrādātajā periodā.

Apliecinājumā jāiekļauj vismaz šādas ziņas: laiks, pasūtītājs, sniegtais pakalpojums un tā apjoms (apdrošināmo personu skaits).
Pievienot vismaz 1 (vienu) atsauksmi vai citu līdzvērtīgu pasūtītāja izsniegtu dokumentu, kas apliecina norādītās pieredzes atbilstību.

Šis punkts ir arī attiecināms uz personu apvienības dalībnieku, kurš var izpildīt konkrēto prasību.

	Tehniskās specifikācijas, finanšu piedāvājuma prasības

	2.13.
	Tehniskais piedāvājums
	Jāiesniedz aizpildīta pielikuma veidlapa Pielikums Nr.1 “Tehniskā specifikācija-tehniskais piedāvājums”.  

Piedāvājumam ir jāatbilst vismaz Pasūtītāja noteiktajām minimālajām prasībām

Piedāvājumam jāpievieno visi tehniskajā specifikācijā noteiktie iesniedzamie dokumenti.

Šis punkts ir attiecināms uz personu apvienību kopumā.

	2.14.
	Finanšu piedāvājums
	Jāiesniedz aizpildīta Pielikuma Nr.3 veidlapā “Finanšu piedāvājums”.
Finanšu piedāvājumā pretendentam jāiekļauj pilnīgi visi izdevumi un izmaksas, kas rodas pretendentam, lai pilnīgi un pienācīgā kvalitātē sasniegtu tehniskajā specifikācijā un līgumā noteikto mērķi un pilnā apjomā nodrošinātu pakalpojumu. Pasūtītājs nemaksās nekādus pretendenta papildu izdevumus, kas nebūs iekļauti finanšu piedāvājumā norādītajā cenā.

Saprātīgi prognozējamā inflācija, tirgus apstākļu maiņa vai jebkuri citi apstākļi nevar būt par pamatu līgumcenas paaugstināšanai, un šo procesu radītās sekas Pretendentam ir jāprognozē un jāiekļauj, veidojot Finanšu piedāvājumu. Līguma darbības laikā Pretendenta piedāvātās vienību cenas (bez PVN) netiks pārskatītas vai mainītas.
Visas finanšu piedāvājuma cenas ir jānorāda eiro, ar ne vairāk kā 2 (diviem) cipariem aiz komata.

Šis punkts ir attiecināms uz personu apvienību kopumā.


3. Piedāvājuma noformēšana: 
3.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šī Iepirkuma sadaļā ievietotās formas.
3.2. Elektroniski sagatavoto piedāvājumu var šifrēt ar datu aizsardzības rīkiem (aizsargājot ar elektronisku atslēgu un paroli). Šādā gadījumā Pretendents ir atbildīgs par dokumenta atvēršanas un nolasīšanas iespējām.
3.3. Sagatavojot piedāvājumu, Pretendents ievēro, ka:

1) Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 vai līdzvērtīgas (vai jaunākas programmatūras versijas) formātā vai pdf formātā);
2) Pretendenta piedāvājuma dokumentus paraksta ar EIS piedāvāto elektronisko parakstu vai ar drošu elektronisko parakstu un laika zīmogu.
3.4.   Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai.

3.5. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.

3.6. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģināla

3.7. 
Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem. Ja ir veikti labojumi, tiem jābūt atrunātiem. 

3.8.
Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Piedāvājuma lapām, kas satur šāda rakstura informāciju, jābūt marķētām ar atzīmi “Komercnoslēpums” vai “Konfidenciāli”.
4. 
Piedāvājumu vērtēšana un piedāvājuma izvēles kritēriji

4.1. No pretendentu piedāvājumiem, kas atbilst nolikuma prasībām, Komisija izvēlas saimnieciski visizdevīgāko piedāvājumu.
4.2. Komisija izvērtē Tehnisko piedāvājumu un Finanšu piedāvājumu atbilstoši šādiem kritērijiem un piešķir maksimāli iespējamo punktu skaitu (100 punkti): Par saimnieciski izdevīgāko piedāvājumu konkursa komisija atzīs piedāvājumu, kurš iegūs visaugstāko punktu skaitu. 

	Kritērija numurs
	Vērtēšanas kritērijs
	Maksimālais punktu skaits
	Kritērija vērtēšanai izvirzītās prasības

	P1
	Pretendenta finanšu kritērijs, atbilstoši iesniegtajam Finanšu piedāvājumam
	15
	Pretendenta finanšu kritērijs (punktos) = viszemākā piedāvājuma apdrošināšanas prēmijas lielums (eur) / vērtējamā piedāvājuma apdrošināšanas prēmijas lielums (eur) * kritērija īpatsvars (15)

(x / y)*15= z, kur 

x – viszemākā piedāvājuma apdrošināšanas prēmijas lielums (eur);

y – vērtējamā piedāvājuma apdrošināšanas prēmijas lielums (eur) ;

z – attiecīgā piedāvājuma iegūtie punkti

	P2
	Pakalpojumu kvalitātes kritērijs, atbilstoši iesniegtajam Tehniskajam piedāvājumam
	85 
	Pakalpojuma kvalitātes kritērija aprēķina metodika:

Iespējamais lielākais punktu skaits, ko pretendents iegūst, ir 85 punkti. 

Katrs pretendents punktu skaitu iegūst summējot Kvalitātes kritērijus (P.2.1+ P.2.2+ P.2.3+ P.2.4+ P.2.5+ P.2.6+P.2.7+P.2.8), saskaņā ar Nolikuma punktā 4.2.1. definētajiem kritērijiem

	
	KOPĀ P1+P2
	100
	


4.2.1. KRITĒRIJU TABULA - kvalitātes kritērija  P2 vērtēšanai: 
	NR.P.K.
	KVALITĀTES KRITĒRIJS
	PUNKTI

	P.2.1
	Maksas ambulatorie pakalpojumi- papildus apmaksātie speciālisti
Ārstu – speciālistu, docentu, profesoru, augsti kvalificētu speciālistu, t.sk., maksas ģimenes ārstu, endokrinologs, gastroenterologs, ginekologs, kardiologs, ķirurgs, nefrologs, neirologs, oftalmologs, optometrists, otolaringologs, pediatrs, reimatologs, traumatologs, urologs, homeopāts, dermatologs, alergologs, flebologs, onkologs u.c. konsultācijas līgumorganizācijās un ārpus līgumorganizācijas, konsultācijas apmaksa nedrīkst būt zemāka kā EUR 50.00 (piecdesmit euro un 00 centi ) par apmeklējuma reizi, neierobežojot konsultāciju reižu skaitu un periodiskumu.
Papildus punkti tiek piešķirti, palielinot apmaksas limitu  pa EUR 5.00 (pieci euro un 00 centi ). 
· Ja apmaksa par ārstu – speciālistu konsutācijas, docentu, profesoru konsultācijas ir 50.00 EUR (piecdesmit euro un 00 centi), tad Pretendents saņem 10  punktus
· Ja apmaksa par ārstu – speciālistu konsutācijas, docentu, profesoru konsultācijas ir 55.00 EUR (piecdesmit pieci euro un 00 centi), tad Pretendents saņem 15  punktus
· Ja apmaksa par ārstu – speciālistu konsutācijas, docentu, profesoru konsultācijas ir 60.00 EUR (sešdesmit euro un 00 centi) un vairāk, tad Pretendents saņem 20  punktus

	0-20

	P.2.2
	Maksas ambulatorie pakalpojumi- papildus apmaksātie speciālisti
Papildus 5 (piecus)  punkti tiek piešķirti,  ja Pretendents apmaksā  ārstējošā ārsta nozīmētās ārstnieciskās manipulācijas, piemēram: injekcijas, infūzijas, blokādes, punkcijas; manipulācijas ginekoloģijā, ķirurģijā, LOR, oftalmoloģijā, ne mazāk kā 25,00 EUR par pakalpojumu.
Papildus 10 (desmit)  punkti tiek piešķirti,  ja Pretendents apmaksā  Ārstējošā ārsta nozīmētās ārstnieciskās manipulācijas, piemēram: injekcijas, infūzijas, blokādes, punkcijas; manipulācijas ginekoloģijā, ķirurģijā, LOR, oftalmoloģijā, ne mazāk kā 35,00 EUR par pakalpojumu.
Programmas segumam nepievienojot šo papildus segumu, Pretendents saņem 0 punktus
	0-10

	P.2.3
	Maksas ambulatorie pakalpojumi- diagnostiskie pakalpojumi 

Ārstējošā ārsta nozīmēti biežāk izmantojamie diagnostiskie izmeklējumi ar apakšlimitu ne mazāk kā EUR 200.00 ( divi simti euro)  gadā, saņemot pakalpojumu jebkurai ķermeņa zonai/ orgānam bez noteiktās vai iespējamās diagnozes ierobežošanas.
Papildus punkti tiek piešķirti, palielinot apmaksas limitu  pa EUR 50.00 (piecdesmit euro un 00 centi ). 
· Ja apmaksa par biežāk izmantojamiem diagnostiskiem izmeklējumiem ir 200.00 EUR (divi simti euro un 00 centi), tad Pretendents saņem 5  punktus
· Ja apmaksa par biežāk izmantojamiem diagnostiskiem izmeklējumiem ir 250.00 EUR (divi simti piecdemit euro un 00 centi), tad Pretendents saņem 10  punktus
· Ja apmaksa par biežāk izmantojamiem diagnostiskiem izmeklējumiem ir 300.00 EUR (trīss simti euro un 00 centi), tad Pretendents saņem 15  punktus

	0-15

	P.2.4
	Maksas ambulatorie pakalpojumi- papildus apmaksātie speciālisti

Papildus 5 (pieci)  punkti tiek piešķirti,  ja Pretendents apmaksā  fizioterapeita, rehabilotologa, ergoterapeitu, manuālā terapeita, u.c. ar rehabilitāciju saistītu personu konsultācijas ambulatorā limita ietvaros, ne mazāk kā 2 reizes gadā/ katra konsultācija  un apmaksa par pakalpojumu nedrīkst būt zemāka par 35,00 EUR (trīsdesmit pieci euro un 00 centi) par katru konsultāciju.  

Programmas segumam nepievienojot šo papildus segumu, Pretendents saņem 0 punktus

	0-5

	P.2.5
	Maksas ambulatorie pakalpojumi – rehabilitācijas pakalpojumi
Papildus punkti tiek piešķirti par ambulatorās rehabilitācijas pakalpojumu segumu (ārstnieciskā vingrošana, masāža, fizikālā terapija, manuālā terapija, ūdens procedūras u.c.) un apmaksas limitiem:

• Ja ambulatorās rehabilitācijas pakalpojumu limits ir ne mazāks kā 150,00 EUR (viens simts  piecdesmit euro un 00 centi) apdrošināšanas periodā, un ja rehabilitācijas pakalpojumu saņemšana netiek ierobežota ar diagnozēm, pakalpojumu reižu skaitu vai papildus nosacījumiem (piemēram, iepriekšējiem izmeklējumiem) Pretendents saņem 5 punktus
• Ja ambulatorās rehabilitācijas pakalpojumu limits ir ne mazāks kā 200.00 EUR (divi simti euro un 00 centi) apdrošināšanas periodā, un ja rehabilitācijas pakalpojumu saņemšana netiek ierobežota ar diagnozēm, pakalpojumu reižu skaitu vai papildus nosacījumiem (piemēram, iepriekšējiem izmeklējumiem) Pretendents saņem 10 punktus.

Ja Pretendents nepiedāvā papildu rehabilitācijas pakalpojumu segumu virs tehniskajā specifikācijā noteiktā minimālā apjoma, Pretendents saņem 0 punktus.

	P.2.6
	Maksas stacionārie  pakalpojumi- papildus  maksas stacionāro pakalpojumu apmaksas limits
Papildus 5 (piecus)  punkti tiek piešķirti,  pievienojot pamatprogrammai MAKSAS STACIONĀRO PAKALPOJUMU APMAKSA ,   ne mazāk kā EUR 350.00 (trīs simti piecdesmit euro) par vienu gadījumu bez ierobežojumiem ārstniecības iestādes izvēlē un termiņā. 
Papildus 10 (desmit)  punkti tiek piešķirti,  pievienojot pamatprogrammai MAKSAS STACIONĀRO PAKALPOJUMU APMAKSA ,   ne mazāk kā EUR 500.00 (pieci simti euro) par vienu gadījumu bez ierobežojumiem ārstniecības iestādes izvēlē un termiņā. 
Programmas segumam nepievienojot šo papildus segumu, Pretendents saņem 0 punktus

	P.2.7
	Maksas ambulatorie pakalpojumi – laboratoriskie pakalpojumi 

Vērtēšanai tiks izmantots Pielikums Nr.1.1 “Apmaksāto laboratorisko izmeklējumu saraksts” 

Aprēķinu veic pēc formulas: L. = (Lx/Ly) x9
L. - kritērijā “Apmaksāto laboratorisko izmeklējumu saraksts” iegūtais punktu skaits;

Lx = vērtējamā Pretendenta piedāvātais “ Apmaksāto laboratorisko izmeklējumu saraksts” skaits ; 

Ly = Pretendents ar vislielāko “Apmaksāto laboratorisko izmeklējumu saraksts skaits  

9= noteiktais maksimālais punktu skaits kritērijā L.

Ja Pretendents nav iesniedzis nolikuma pielikuma ‘’Tehniskā specifikācija/Tehniskais piedāvājums’’ Pielikumu Nr.1.1 “Apmaksāto laboratorisko izmeklējumu saraksts” un nav norādījis detalizēti apmaksājamo pakalpojumu skaitu, tad Pretendents iegūst 0 punktus.

	P.2.8
	Citi papildus veselības aprūpes pakalpojumi un vai uzlabojumi  pēc Pretendenta ieskatiem.

Pretendentam ir iespēja paplašināt pamatprogrammas  komplekta segumu un norādīt atvieglotus pakalpojumu pieejamības risinājumus pēc saviem ieskatiem.

Maksimālais punktu skaits šajā kritērijā – 6 punkti. 

Papildus 3 (trīs)  punkti tiek piešķirti,  pievienojot PAPILDPROGRAMMAI grupu no 20 darbiniekiem un vairak
Papildus 6 (sešus)  punkti tiek piešķirti,  pievienojot PAPILDPROGRAMMAI grupu no 10-19 darbiniekiem 
Pasūtītājs vērtē pēc savas vajadzības, kā iekļautie  pakalpojumi būtiski ietekmē lielāko darbinieku skaitu.

Līdzvērtīgu piedāvājumu gadījumā vairākiem pretendentiem var tikt piešķirts vienāds punktu skaits. 

Piešķirto punktu skaits nedrīkst būt mazāks par  6 punktiem.

Līdzvērtīgu piedāvājumu gadījumā vairākiem pretendentiem var tikt piešķirts vienāds punktu skaits. 

Ja Pretendents neiekļauj papildus seguma  paplašinājumus pamatprogrammas komplektā,  tad saņem 0 punktus

4.3.  Piedāvājumu vērtēšana notiek 4 kārtās:

· 1. kārtā vērtē: piedāvājuma noformējuma un sastāva atbilstību iepirkuma noteikumu prasībām, pretendenta atbilstību kvalifikācijas prasībām;

· 2. kārtā Pretendentiem, kas atbilst visām pirmās kārtas prasībām, vērtē: piedāvājumu atbilstību iepirkuma tehniskās specifikācijas  prasībām;

· 3. kārtā Pretendentiem, kas atbilst visām pirmās un otrās kārtas prasībām, vērtē: finanšu piedāvājumus. Komisija konstatē vai finanšu piedāvājumā nav aritmētisko kļūdu. Ja pasūtītājs konstatē aritmētiskās kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus;
· 4. kārtā nosaka saimnieciski izdevīgāko piedāvājumu un Pretendenta, kuram būtu piešķiramas līguma slēgšanas tiesības, attiecībā uz kuru neattiecas Publisko iepirkumu likuma 42.pantā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi.

4.4. Par saimnieciski izdevīgāko piedāvājumu konkursa komisija atzīs piedāvājumu, kurš iegūs visaugstāko punktu skaitu. 

4.5. Punktu skaitu norāda ar divām zīmēm aiz komata.

4.6. Gadījumā, ja tiks konstatēs, ka augstākais Pretendentu piedāvājumu novērtējums atbilstoši piedāvājuma izvēles kritērijam ir vienāds, par uzvarētāju tiek atzīts pretendents kuram piešķirts augstāks punktu skaits kritērijā P.2.1 “Maksas ambulatorie pakalpojumi- papildus apmaksātie speciālisti” un kritērijā P.2.5 “Maksas stacionārie  pakalpojumi- papildus  maksas stacionāro pakalpojumu apmaksas limits”. Ja arī šajā gadījumā divu  piedāvājumu novērtējums ir vienāds, uzvarētājs tiek noteikts veicot izlozi.
5.
Lēmuma pieņemšana un paziņošana:
5.1.
Komisija atlasa Pretendentus saskaņā ar izvirzītajām kvalifikācijas prasībām, pārbauda piedāvājumu atbilstību konkursa nolikumā noteiktajām prasībām un izvēlas piedāvājumu saskaņā ar izraudzīto piedāvājuma izvēles kritēriju.

5.2.    Komisija 3 (trīs) darbdienu laikā vienlaikus informē visus Pretendentus par pieņemto lēmumu attiecībā uz līguma slēgšanas tiesību piešķiršanu, nosūtot informāciju elektroniski EIS sistēmā.
6.


Iepirkuma procedūras pārtraukšana:
6.1. 
Pasūtītājs ir tiesīgs pārtraukt iepirkumu procedūru un neslēgt līgumu, ja tam ir objektīvs pamatojums.

6.2.   Ja iepirkuma procedūra ir izbeigta vai pārtraukta, Komisija 3 (triju) darbdienu laikā vienlaikus informē visus Pretendentus par visiem iepirkuma procedūras izbeigšanas vai pārtraukšanas iemesliem, un informē par termiņu, kādā Pretendents ievērojot PIL 68. panta otrās daļas 1. vai 2. punktā noteikto termiņu, var iesniegt Iepirkumu uzraudzības birojam iesniegumu par iepirkuma procedūras pārkāpumiem.

7. 
Iepirkuma līgumu slēgšana: 
7.1. 
Pasūtītājs slēgs iepirkuma līgumu ar attiecīgajā Iepirkuma daļā izraudzīto Pretendentu, pamatojoties uz Pretendenta piedāvājumu, saskaņā ar Nolikuma noteikumiem (Pielikums Nr.6).
7.2. 

Līgumu grozījumi pieļaujami tikai saskaņā ar PIL 61. panta nosacījumiem.

7.3.
Līgumu slēgšanas laikā līgumu noteikumi nav Pasūtītāja un Piegādātāja apspriešanas un mainīšanas priekšmets.

7.4.
Piegādātāja cenas piedāvājums iepirkuma līguma darbības laikā uzskatāms par neatņemamu līguma sastāvdaļu.
7.5.
Ja izraudzītais Pretendents atsakās slēgt iepirkuma līgumu ar pasūtītāju, Komisija pieņem lēmumu slēgt līgumu ar nākamo Pretendentu, kurš piedāvājis zemāko cenu vai pārtraukt konkursu, neizvēloties nevienu piedāvājumu. Ja pieņemts lēmums slēgt līgumu ar nākamo Pretendentu, kurš piedāvājis zemāko cenu, bet tas atsakās līgumu slēgt, Komisija pieņem lēmumu pārtraukt konkursu, neizvēloties nevienu piedāvājumu.

7.6.   Pirms lēmuma pieņemšanas par līguma noslēgšanu ar nākamo Pretendentu, kurš piedāvājis zemāko cenu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Komisija pieņem lēmumu pārtraukt konkursu, neizvēloties nevienu piedāvājumu.
7.7.    Pasūtītājs patur tiesības neslēgt Līgumu, ja piedāvātā līgumcena pārsniedz Pasūtītāja norādīto paredzamo līgumcenu vai Pasūtītājam ir būtiski samazināts vai atcelts valsts finansējums, ko Pasūtītājs bija paredzējis izmantot šā Līguma īstenošanai. 

7.8.     Pasūtītājs ir tiesīgs Līguma slēgšanas un izpildes laikā vienpusēji samazināt iepirkuma apjomu (t.sk. apdrošināto personu skaitu un/vai pakalpojumu seguma apjomu), ja tas nepieciešams finanšu līdzekļu ierobežojumu vai citu objektīvu apstākļu dēļ. Šādā gadījumā Līgumcena tiek attiecīgi samazināta proporcionāli samazinātajam apjomam, un Pretendentam nav tiesību prasīt zaudējumu atlīdzību.
7.8.   Pasūtītājs var pieņemt lēmumu par iepirkuma procedūras izbeigšanu bez iepirkuma līguma noslēgšanas, ja iepirkumam netika iesniegti piedāvājumi vai iesniegtie piedāvājumi neatbilda Iepirkuma procedūras dokumentos noteiktajām prasībām vai nepieciešams precizēt/labot tehnisko specifikāciju, vai pārsniedz pasūtītāja budžetā paredzētos līdzekļus šim iepirkuma priekšmetam, kā arī citos gadījumos saskaņā ar Latvijas Republikā spēkā esošajiem normatīvajiem aktiem un šiem noteikumiem, ja tam ir objektīvs pamatojums.
7.9.     Ja pretendents ir personu apvienība, attiecībā uz kuru pieņemts lēmums slēgt iepirkuma līgumu, pretendentu apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu (Pirms iepirkuma līguma slēgšanas jāiesniedz atbilstošs dokuments).
8. Komisijas tiesības un pienākumi

8.1. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi. 
8.2. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas.
8.3. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam.
8.4. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
8.5. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
8.6. Ja Pasūtītājs konstatē, ka piedāvājumā ietvertā vai Pretendenta atlases dokumentos iesniegtā informācija ir neskaidra vai nepilnīga, tas pieprasa, lai Pretendents, vai kompetenta institūcija izskaidro vai papildina minēto informāciju vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 
9. Pretendenta tiesības un pienākumi

9.1. Pretendentam, iesniedzot piedāvājumu, ir pienākums ievērot visus Iepirkuma procedūras nolikumā minētos nosacījumus. 
9.2. Pretendentam ir pienākums rakstveidā Komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā noteiktos dokumentus, ja Komisija to pieprasa.
9.3. Pretendentam ir tiesības iesniegt iesniegumu par Nolikumā iekļautajām prasībām Iepirkumu uzraudzības birojam ne vēlāk kā septiņas dienas pirms tam, kad beidzas piedāvājumu iesniegšanas termiņš. 
9.4. Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā  un termiņos.
Nolikuma pielikumi: 

Nr. 1 – Tehniskā specifikācija
Nr.1.1 - Apmaksāto laboratorisko izmeklējumu saraksts
Nr. 2 –  Pieteikuma forma dalībai iepirkuma procedūrā
Nr. 3 – Finanšu piedāvājums 
Nr. 4 – Apakšuzņēmēju saraksts

Nr. 5 -  Apliecinājums
Nr.6 – Līguma projekts

